**MUISTIO 26.1.2016, Elinikäinen ohjaus, Ohjausosaamisen kehittämisryhmä**

Videokokous, läsnä: Eine Kela, Minna Nikkari, Paula Hiltunen, Ritva Kaikkonen, Kimmo Tiainen, Jan Blomberg

**Ohjausosaamisen kehittäminen, ehdotukset**

1. Yhteinen valtakunnallinen vuositeema

*Määritellään yhteisesti vuosittainen valtakunnallinen kehittämisteema. Tällä tavoin saisimme lisää vaikuttavuutta, viestinnällistä yhtenäisyyttä sekä jaettua valtakunnallisesti osaamista ylialueellisesti*

*Kehittämisteeman edistäminen voisi tapahtua kick-off –tapahtuman/seminaarin avulla, joka järjestettäisiin aina alkuvuodesta. Kehittämisteemaa voitaisiin syventää alueellisilla ja ylialueellisilla tapahtumilla vuoden aikana.*

1. *Tiedon jakaminen ja verkostoituminen tärkeää*
	1. *Valtakunnalliset ajankohtaisinfot (webinaareina)*

*Webinaareja, videoinfoja ei tällä hetkellä hyödynnetä tarpeeksi ajankohtaistiedottamisessa. Valtakunnallisesti tarkasteltuna info-tyyppiset ajankohtaiskatsaukset soveltuvat parhaiten verkkopalveluna toteuttaviksi.*

* 1. *Koulutustapahtumat (rajatut osallistujamäärät)*

*Kaikenlaiset tapahtumat, koulutukset eivät sovellu toteutettavaksi videopalavereina. Syventävät koulutukset edellyttävät usein vahvaa vuorovaikutuksellisuutta, jonka vuoksi verkon hyödyntäminen tällaisissa tapahtumissa on mahdollista vain rajallisesti.*

* 1. *ELO-torin hyödyntäminen tapahtumien jakamisessa*

*Tästä on sovittu aiemmin yhteisesti. Vuoden 2016 osalta voisimme sopia laittavamme tiedot mahdollisimman pikaisesti kaikkien nähtäville*

1. *Valtakunnallinen TNO-foorumi, kerran vuodessa. Esitämme foorumia, jossa ELO-asiantuntijat voivat tavata toisiaan (livenä) ja verkottua keskenään, alueellisesti, valtakunnallisten toimijoiden kanssa sekä mahdollisesti myös kansainvälisesti. Mikäli ensimmäinen ehdotus toteutuisi, voitaisiin tämä TNO-foorumi yhdistää kick-off tapahtumaan*
2. *Kohtaamo-hankkeen vahvempi kytkeminen valtakunnalliseen ELO-toimintaan. Ymmärrettävästi hankkeen tehtävänä on kehittää erityisesti nuorten matalan kynnyksen ohjauspalveluja (Ohjaamoja), esimerkiksi samalla esitämme huomion, että Ohjaamo-viikosta ei tullut mitään ennakkotietoa verkostolle*
3. *OKM Osuva ohjaus-ESR hankkeiden kytkeminen osaksi ELO-toimintaa*

*ESR-rahoituksella toteutettavien ohjaushankkeiden kytkeminen vahvemmin osaksi alueellista toimintaa, tietoja hankkeista, niiden toiminnasta ja niiden järjestämistä koulutuksista tulisi olla helpommin saatavissa. Tilannekatsaus kerätty (liite 1).*

1. *Työryhmä on jo aiemmin tehnyt kehittämisehdotuksia (ELO-tori) ja aloitteen toiminnan kehittämiseksi (liite 2)*

Pohdittavia asioita:

* KEHAn rooli toiminnan tukena, voisiko KEHAlla olla rooli valtakunnallisten infojen järjestämisestä ja vastaavista kehittämistoimenpiteistä. Tämä vapauttaisi ELYjen roolia ja työpanosta alueelliseen toimintaan
* CIMOn kanssa tehtävän yhteistyön valtakunnallinen tuki ja yhteensovittaminen voisi olla paikallaan

***Liite 1. Tilannekatsaus OKM Osuva Ohjaus-ESR hankkeiden osalta***

# TESSU – Tehdään yhdessä ohjausta -projekti (ESR, 1.10.2015–30.9.2018)

TESSU-projekti tukee alueellisten ja paikallisten Ohjaamojen kehittymistä. TESSU tarjoaa
räätälöityjä konsultointeja ja valmennuksia, joilla vahvistetaan Ohjaamojen palvelukykyä, yhteistyöosaamista ja moniammatillisia toimintatapoja. Valmennukset toteutetaan Ohjaamojen henkilöstölle ja taustaorganisaatioiden johdolle. TESSU-projekti

* räätälöi palvelut (konsultoinnit, fasilitoinnit ja valmennukset) kunkin Ohjaamon kanssa tarpeiden mukaan (toteutustapa, sisällöt, kesto, aikataulu jne)
* toteuttaa palveluja myös ruotsin kielellä
* esimerkkiteemoja voivat olla

- monialainen ja moniammatillinen yhteistyöosaaminen TNO-palveluissa
- vertaisoppimisen ja sisäisen motivaation kehittäminen ja ylläpito Ohjaamo -toiminnassa
- koordinointi ja johtaminen Ohjaamoiden asiakastyön laatutekijänä

Tilanne 26.1.2016: Otettu yhteyttä kuhunkin Ohjaamoon ja sovittu ensikäyntejä tuen tarpeen kartoittamiseksi. Tarvekartoituksen aikana sovitaan kukin Ohjaamon kanssa valmennuksen aloituksesta ja sisällöistä. Ohjaamojen projektipäällikkö -päivillä kerrotaan lisää TESSU:sta ja haastatellaan osallistujia. Ohjaamo-päivillä 16.–17.3. pidetään tietoisku ja kaksi työpajaa: 1) Mittaa monialaisuus – tunnista tarpeet! 2)Viisaus ei asu yhdessä päässä – voimaa verkostoista!

Verkkosivut tekeillä ([www.jamk.fi/tessu](http://www.jamk.fi/tessu), ks. myös [www.peda.net/veraja/keskisuomenely/ohjaamot/tessutukee](http://www.peda.net/veraja/keskisuomenely/ohjaamot/tessutukee)). Tulossa myös alasivu kohtaamo.fi -sivulle sekä fb-sivu.

Yhteistyöverkostossa ovat myös OHTO – Ohjauksen tehostaminen opintopolku.fi-palvelua hyödyntämällä (ESR) –projekti, Valtakunnallisen nuorisoalan palvelu- ja kehittämiskeskus, Nuorten tieto- ja neuvontatyön kehittämiskeskus Koordinaatti ([www.koordinaatti.fi](http://www.koordinaatti.fi/)) sekä Ohjaamojen tuki – nuorten matalan kynnyksen palveluiden ja monialaisen verkostotyön kehittäminen Etelä-Savossa –projekti (<http://bit.ly/1QgrpHB>).

Lisätietoja TESSU-hankkeesta:

Auli Ryhänen
Projektipäällikkö
040 594 1476
auli.ryhanen@jamk.fi
JAMK Ammatillinen opettajakorkeakoulu

**OHTO - Ohjauksen tehostaminen Opintopolku.fi-palvelua hyödyntämällä (ESR, 1.10.2015**–**30.6.2018)**

Hankkeessa edetään kahdella kärjellä: Opintopolku.fi -palvelun käyttöön liittyvät koulutukset, joita toteutetaan hankkeen aikana yhteensä 10 koulutuspäivää sekä ohjausalan toimijoille suunnattu valmennusohjelma, joka toteutetaan hankkeen aikana kaksi kertaa. Toteutus suunnitellaan yhteistyössä TESSU-hankkeen kanssa. Maakunnat: Pirkanmaa, Varsinais-Suomi, Keski-Suomi ja Pohjanmaa.

Tilanne 26.1.2016:

Opintopolku.fi –palvelun käyttöön liittyviä koulutuspäiviä toteutetaan tänä vuonna 5 kpl -> keväällä 2 ja syksyllä 3. Sisältöjä & aikatauluja suunnitellaan parhaillaan. 16.2. vahvistetaan lisätietoja tämän vuoden koulutuksista.

Valmennusohjelma toteutetaan tämän vuoden osalta 30.3.-26.10. Tavoitteena oppimis- ja kasvuprosessi ohjausalan toimijoille, joka tukee henkilöstön monialaisen ohjausosaamisen kehittymistä. Valmennusohjelmassa painotetaan coaching-työskentelyä, joka laajentaa ja syventää osallistujien tietoisuutta omista toimintatavoista, asenteista sekä vastuuttaa ja rohkaisee etenemään tavoitteellisesti kohti uusia ratkaisuja yhdessä, moniammatillisena tiiminä.

Tämän vuoden valmennuksen lähijaksot toteutetaan seuraavasti:
30.3. Lähtöarviointi ja tavoitteiden asettaminen, Tampere
27.4. Palveluintegraatio ohjaustyössä, Turku
31.8. Muutoksen edistäminen, Vaasa
28.9. Systeeminen asiantuntijatyö, Jyväskylä
26.10. Ohjaustyön ammattilaiset tulevaisuuden tekijöinä, Tampere

OHTOlle tehdään oma verkkosivu, jonne päivitetään tietoja hankkeen koulutuksista. Ensi alkuun tiedotuskanavina kesäyliopiston omat kotisivut, valtakunnallisen kesäyliopistoverkoston kotisivut, Kohtaamon FB-sivut sekä tiedotusyhteistyö TESSUn kanssa.

Lisätietoja OHTO-hankkeesta:

Mikko Mattila
Projektipäällikkö / Project Manager
Tampereen kesäyliopisto / Summer University of Tampere
Yliopistonkatu 60 A, 33100 Tampere
(03) 223 8433, +358 50 4433 878
mikko.mattila@tampereenkesayliopisto.fi

[http://www.tampereenkesayliopisto.fi](http://www.tampereenkesayliopisto.fi/)

**LIITE 2. Aloite valtakunnalliselle ELO-ryhmällä 12.11.2014**

ALOITE Valtakunnalliselle ELO-ryhmälle 12.11.2014

TEM ja OKM ovat kirjeessään 18.6.2014 esittäneet ELY-keskusten ELO-toiminnan edistämistä varten kehittämisryhmien perustamista. Alueellisten TNO-asiantuntijoiden koulutuksessa Koulutus- ja kehittämiskeskus Salmiassa 11.-12.11.2014 perustettiin Ohjausosaamisen kehittämisryhmä. Ryhmä teki seuraavan aloitteen, joka toimitetaan valtakunnalliselle ELO-ryhmälle.

Ohjausosaamisen kehittäminen on haasteellista, koska tarvitaan yhä monipuolisempaa yleis- ja erityisosaamista. Ohjaustyötä tekevät monet muutkin ammattiryhmät kuin ohjaajakoulutuksen saaneet ja ohjaaja nimikkeellä toimivat.

Resurssit vähenevät sekä ohjausta tuottavissa organisaatioissa että ohjausosaamista kehittävillä tahoilla. Ohjaustyötä tekevien on yhä vaikeampi päästä osallistumaan koulutustapahtumiin, koska ajalliset ja taloudelliset resurssit ovat rajalliset. Ohjausosaamista kehittävien tahojen osaaminen ja mahdollisuudet vastata koulutustarpeisiin ovat rajalliset, etenkin kun julkishallintoa supistetaan nykyisessä taloudellisessa tilanteessa voimakkaasti.

Tässä tilanteessa on tarvetta valtakunnalliselle, eri tahoilla olevan ohjausosaamisen jakamiseen sähköiselle verkkoalustalle. Alustaa voitaisiin hyödyntää alueilla järjestettävien koulutustilaisuuksien välittämiseen ja hyvien käytäntöjen levittämiseen. Tällä alustalla olisi mahdollista myös järjestää valtakunnallisia koulutuskokonaisuuksia, joiden moduuleja voisi hyödyntää erilaisissa valmennusprosesseissa. Sisällöt voitaisiin suunnata ohjaustyötä tekeville, päättäjille, ELO-yhteistyöryhmille ja yleensä ohjauksen kehittäjille. Sisältöjä voisivat tuottaa valtakunnalliset kehittäjät (OKM, TEM, VOKES, KEHA jne.), alueelliset toimijat (ELO-verkostot, ELY, AVI, korkeakoulut ja muut koulutuksen järjestäjät jne.) sekä kansainväliset kumppanit.

Alusta mahdollistaa tilaisuuksien seuraamisen netin välityksellä tai myöhemmin tallenteena. Tallenteet löytyisi alustalta teemoittain, jolloin niitä voisi hyödyntää ajasta ja paikasta riippumatta tarpeen mukaan. Toteutusesimerkkinä TEKESin L-I-I-D-E-R-I-T aamukahvit –malli, ym. vastaavat sivut.

Esitämme, että edellä kuvatun alustan luomiseen osoitetaan valtakunnallinen rahoitus ja että toimintaa koordinoisi esim. valtakunnallinen ELO-ryhmä, VOKES, KEHA, TEM tai OKM . Sisällön koordinoijana olisi valtakunnallinen tiimi, joka yhdistäisi valtakunnalliset ja alueelliset aihekokonaisuudet.

Etelä-Pohjanmaan ELY-keskus

Kaakkois-Suomen ELY-keskus

Pohjois-Savon ELY-keskus

Pohjois-Karjalan ELY-keskus